Kumkum Bhagya Written Update: खत्म नहीं हो रहीं प्रज्ञा और अभी की मुश्किलें, जानें क्या होगा आज  
'कुमकुम भाग्य' में आज दिखेगा ये नया ट्विस्ट
क्या प्राची को मिल पाएगा पार्टी का कॉन्ट्रैक्ट
आलिया ने बूजी कहने पर प्राची को लगाई फटकार
'कुमकुम भाग्य (Kumkum Bhagya)' के पिछले एपिसोड में  प्राची अपने और दिशा के लिए टैक्सी ढूंढती है, लेकिन उसी वक्त प्राची को पूरब मिल जाता है. पूरब प्राची को लिफ्ट देता है. प्राची दिशा को गाड़ी में बैठने के लिए कहती है, तभी दिशा पूरब को कार में देख हैरान रह जाती है. दूसरी तरफ प्रज्ञा कियारा को याद करके रोती है.
जीटीवी पर आने वाले सीरियल 'कुमकुम भाग्य (Kumkum Bhagya)' के आज के एपिसोड में देखेंगे कि प्राची मेहरा हाउस पहुंच जाती है. पल्लवी प्राची के साथ पार्टी को लेकर डिस्कशन करने लगती है, उसी समय आलिया वहां पहुंच जाती है. आलिया पल्लवी से यह कहकर प्राची को नीचा दिखाने की कोशिश करती है कि मिडल क्लास लोगों को इस पार्टी का कॉन्ट्रैक्ट मत देना क्योंकि ये बहुत बड़ी पार्टी होने वाली है. वहीं प्राची आलिया से बात करने की कोशिश करती है और उसे बूजी कह देती है. लेकिन आलिया इस पर प्राची को डांट देती है. अब देखना होगा कि क्या प्राची को पार्टी का कॉन्ट्रैक्ट मिल पाएगा या नहीं?